કેમ વકીલો કાળો કોટ પહેરે છે, આ પાછળ છે રોમાંચક કહાની...
Home Gujarati Articles કેમ વકીલો કાળો કોટ પહેરે છે, આ પાછળ છે રોમાંચક કહાની…
ભારતીય ન્યાયપાલિકા અંગ્રેજોના બનાવવામાં આવેલ સિસ્ટમને જ મળતી આવે છે. તેથી અહીં ભારતમા પણ વકીલોએ કાળો કોટ પહેરવાનો રિવાજ રાખ્યો હતો, જે આજ દિન સુધી પાલન કરવામા આવે છે. ભારતમાં 1961માં વકીલો માટે કાળો કોટ અનિવાર્ય કરી દેવામાં આવ્યો હતો. કાળો કોટ અનુશાસન આત્મવિશ્વાસનું પ્રતિક માનવામાં આવે છે. કાળા રંગને તાકાત અને અધિકારનુ પ્રતિક પણ માનવામા આવે છે.
ક્યારથી શરૂ થઈ વકીલાત વર્ષ 1327મા વકીલાતની શરૂઆત એડવર્ડ તૃતીય દ્વારા થઈ હતી. તે સમયે વકીલોનો પહેરવેશ પણ નક્કી કરવામાં આવ્યો હતો. પંરતુ તે કાળો કોટ ન હતો, પરંતુ સોનેરી લાલ રંગનો કાપડ અને તેના ઉપર ભૂરા રંગનુ ગાઉન રહેતુ હતું. તે સમયે જજ પોતાના માથા પર એક લાંબા વાળવાળી વિગ પહેરતા હતા અને વકીલોને પણ ચાર ભાગમાં ડિસ્ટ્રીબ્યુટ કરાયા હતા. જેમાં સ્ટુડન્ટ, પ્લીડર, બેન્ચર અને બેરિસ્ટર રહેતા હતા. વર્ષ 1600માં વિચારવામાં આવ્યું કે, બાર કાઉન્સિલને જનતાના હિસાબે પોતાનો યુનિફોર્મ નક્કી કરવો જોઈએ. તેના બાદ પહેરવેશ તરીકે લાંબો કાળો કોટ આવ્યો હતો.